Projekts

LATVIJAS REPUBLIKAS MINISTRU KABINETS

2019. gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2011. gada 19. aprīļa noteikumos Nr. 302 “Noteikumi par atkritumu klasifikatoru un īpašībām, kuras padara atkritumus bīstamus”**

Izdoti saskaņā ar

Atkritumu apsaimniekošanas likuma 4. panta trešo daļu,

6. panta 1.punktu un 1.1 punktu

Izdarīt Ministru kabineta 2011. gada 19. aprīļa noteikumos Nr.302 “Noteikumi par atkritumu klasifikatoru un īpašībām, kuras padara atkritumus bīstamus” (Latvijas Vēstnesis, 2011, 64.nr; 2014, 47.nr.; 2014, 204.nr.; 2016, 39.nr.):

1. Izteikt norādi uz noteikumu izdošanas tiesisko pamatu šādā redakcijā:

“Izdoti saskaņā ar Atkritumu apsaimniekošanas likuma 4. panta trešo daļu, 6. panta 1.punktu un 1.1 punktu.”

1. Papildināt 3.punktu ar otro teikumu šādā redakcijā:

“Ja atkritumiem nepiemīt vismaz viena no viena no regulas Nr. 1357/2014 pielikumā minētajām īpašībām, tos uzskata par nebīstamiem atkritumiem.”

1. Izteikt 5.punkta ievaddaļu šādā redakcijā:

“5. Ja ražošanas procesā iekārtās rodas viela vai priekšmets, kura ražošana nav šā procesa galvenais mērķis, iekārtu operators klasificē attiecīgo vielu vai priekšmetu nevis kā atkritumus, bet gan kā blakusproduktu tikai tad, ja tas vienlaikus atbilst šādiem kritērijiem:”

1. Izteikt 6.punkta ievaddaļu šādā redakcijā:

“6. Vielu vai priekšmetu neklasificē kā atkritumus, ja ir pabeigta vielas vai priekšmeta reģenerācija (arī pārstrāde) un tie vienlaikus atbilst šādiem kritērijiem:”

1. Aizstāt 6.1.apakšpunktā vārdus “parasti izmanto” ar vārdu “izmantos”;
2. Papildināt noteikumus ar 7.1 punktu šādā redakcijā:

“7.1 Fiziska vai juridiska persona nodrošina, ka materiāls, kurš atbilst šo noteikumu 7.punktā minētajiem kritērijiem, atbilst arī normatīvo aktu prasībām par ķīmiskajām vielām un par preču un pakalpojumu drošību, ja fiziskā vai juridiskā persona pirmo reizi lieto materiālu, kas atbilst šo noteikumu 7.punktā minētajiem kritērijiem, un materiāls nav laists tirgū, vai arī pirmo reizi laiž tirgū materiālu, kas atbilst šo noteikumu 7.punktā minētajiem kritērijiem.”

7. Izteikt informatīvo atsauci uz Eiropas Savienības direktīvām šādā redakcijā:

“Noteikumos iekļautas tiesību normas, kas izriet no:

1. Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu;
2. Eiropas Parlamenta un Padomes 2018. gada 30. maija Direktīvas 2018/851/ES, ar ko groza Direktīvu 2008/98 par atkritumiem.”

Ministru prezidents Arturs Krišjānis Kariņš

Vides aizsardzības un

reģionālās attīstības ministrs Juris Pūce